CELEX: 62011CO0368
Language: fi
Date: 2012-02-16 00:00:00
Title: Unioniin tuomioistuimen määräys (kahdeksas jaosto) 16 päivänä helmikuuta 2012. # Rikosoikeudenkäynti vastaan Raffaele Arrichiello. # Ennakkoratkaisupyyntö: Tribunale di Santa Maria Capua Vetere - Italia. # Työjärjestyksen 104 artiklan 3 kohdan ensimmäinen alakohta - Sijoittautumisvapaus - Palvelujen tarjoamisen vapaus - Onnenpelit - Urheilutapahtumiin liittyvien vetojen kerääminen - Toimilupavaatimus - Unionin oikeuden vastaisesta toimilupien myöntämisestä tehtävät päätelmät - 16300 lisätoimiluvan myöntäminen - Yhdenvertaisen kohtelun periaate ja avoimuusvelvollisuus - Oikeusvarmuuden periaate - Aikaisempien toimiluvanhaltijoiden suojaaminen - Kansallinen lainsäädäntö - Pakolliset vähimmäisetäisyydet vetojen keräämispisteiden välillä - Hyväksyttävyys - Rajanylittävät toiminnot, jotka ovat rinnastettavissa toimiluvan kohteena oleviin toimintoihin - Kansallisessa lainsäädännössä asetettu kielto - Hyväksyttävyys. # Asia C-368/11.

Unionin tuomioistuimen määräys (kahdeksas jaosto) 16.2.2012 – Rikosoikeudenkäynti Raffaele Arrichielloa vastaan
      (asia C‑368/11)
      Työjärjestyksen 104 artiklan 3 kohdan ensimmäinen alakohta – Sijoittautumisvapaus – Palvelujen tarjoamisen vapaus – Onnenpelit – Urheilutapahtumiin liittyvien vetojen kerääminen – Toimilupavaatimus – Unionin oikeuden vastaisesta toimilupien myöntämisestä tehtävät päätelmät – 16 300 lisätoimiluvan myöntäminen – Yhdenvertaisen kohtelun periaate ja avoimuusvelvollisuus – Oikeusvarmuuden periaate – Aikaisempien toimiluvanhaltijoiden suojaaminen – Kansallinen lainsäädäntö – Pakolliset vähimmäisetäisyydet vetojen keräämispisteiden välillä – Hyväksyttävyys – Rajanylittävät toiminnot, jotka ovat rinnastettavissa toimiluvan kohteena oleviin toimintoihin – Kansallisessa lainsäädännössä asetettu kielto – Hyväksyttävyys
      1.                     Palvelujen tarjoamisen vapaus – Sijoittautumisvapaus – Rajoitukset – Onnenpelit – Kansallinen lainsäädäntö, jossa rikosoikeudellisten
            seuraamusten uhalla kielletään vetojen kerääminen ilman toimilupaa tai hyväksyntää – Toimilupien tai hyväksymisten epääminen
            unionin oikeuden vastaisesti (EY 43 ja EY 49 artikla) (ks. 7 kohta ja määräysosan 1 kohta)
      2.                     Palvelujen tarjoamisen vapaus – Sijoittautumisvapaus – Rajoitukset – Onnenpelit – Kansallinen lainsäädäntö, jossa kielletään
            vetojen kerääminen ilman toimilupaa tai poliisin myöntämää lupaa – Toimijan poissulkeminen toimilupien myöntämistä koskevasta
            tarjouskilpailusta unionin oikeuden vastaisesti (EY 43 ja EY 49 artikla) (ks. 8 kohta ja määräysosan 2 kohta)
      3.                     Palvelujen tarjoamisen vapaus – Sijoittautumisvapaus – Onnenpelit – Kansallinen lainsäädäntö, jossa rikosoikeudellisten seuraamusten
            uhalla kielletään vetojen kerääminen ilman toimilupaa tai hyväksyntää – Tarjouskilpailun päätteeksi myönnettävän toimiluvan
            menettämisen edellytykset (EY 43 ja EY 49 artikla) (ks. 9 kohta ja määräysosan 3 kohta)
      Aihe 
      
         
               Ennakkoratkaisupyyntö – Tribunale di Santa Maria Capua Vetere – Henkilöiden vapaa liikkuvuus – Sijoittautumisvapaus – Palvelujen
                  tarjoamisen vapaus – Vedonlyöntien kerääminen – Kansallinen lainsäädäntö, jossa tämän toiminnan harjoittamiselta edellytetään
                  toimilupaa ja yleisen turvallisuuden edellyttämää lupaa – Sellaisten oikeussubjektien suojelu, jotka ovat saaneet toimiluvat
                  ja yleisen turvallisuuden edellyttävät luvat sellaisten myöntämismenettelyjen johdosta, joiden ulkopuolelle on lainvastaisesti
                  jätetty saman alan muita toimijoita – Yhteensopivuus EY 43 ja EY 49 artiklan (joista on tullut SEUT 49 ja SEUT 56 artikla)
                  kanssa
               
            Ratkaisu 
      
         
                  1)
               
               
                  
               
               
                  	EY 43 ja EY 49 artiklaa sekä yhdenvertaisen kohtelun periaatetta ja tehokkuusperiaatetta on tulkittava siten, että ne estävät
                     sellaista jäsenvaltiota, joka on unionin oikeutta rikkoen säätänyt, ettei tietylle toimijaryhmälle voida myöntää taloudellisen
                     toiminnan harjoittamiseen tarvittavia toimilupia, ja joka pyrkii korjaamaan kyseisen rikkomisen kilpailuttamalla huomattavan
                     määrän uusia toimilupia, suojaamasta olemassa olevien toimijoiden saavuttamia kaupallisia asemia vahvistamalla muun muassa
                     uusien toimiluvan haltijoiden ja olemassa olevien toimijoiden toimipaikkojen väliset vähimmäisetäisyydet.
                  
               
            
         
                  2)
               
               
                  
               
               
                  	EY 43 ja EY 49 artiklaa on tulkittava siten, että ne estävät soveltamasta seuraamuksia tarjouskilpailusta unionin oikeutta
                     rikkoen pois suljettuun toimijaan sidoksissa oleviin henkilöihin sen vuoksi, että nämä ovat harjoittaneet järjestynyttä vetojen
                     keräämistoimintaa ilman toimilupaa tai poliisin myöntämää lupaa, sellaisen uuden tarjouskilpailun jälkeenkin, jolla on tarkoitus
                     korjata kyseinen unionin oikeuden rikkominen, jos kyseisellä tarjouskilpailulla ja siihen perustuvalla uusien toimilupien
                     myöntämisellä ei tosiasiassa ole korjattu mainitun toimijan laitonta poissulkemista aikaisemmasta tarjouskilpailusta.
                  
               
            
         
                  3)
               
               
                  
               
               
                  	EY 43 ja EY 49 artiklasta, yhdenvertaisen kohtelun periaatteesta, avoimuusvelvollisuudesta ja oikeusvarmuuden periaatteesta
                     seuraa, että pääasiassa kyseessä olevan kaltaisen tarjouskilpailun ehdot ja yksityiskohtaiset säännöt ja etenkin valtion monopolien
                     itsenäisen hallintoelimen ja muihin onnenpeleihin kuin hevoskilpailuihin liittyvän toimiluvan saajan välistä sopimusta koskevan
                     luonnoksen 23 kohdan 2 alakohdan a alakohdassa ja 3 alakohdassa olevan kaltaiset määräykset tällaisen tarjouskilpailun päätteeksi
                     myönnettyjen toimilupien menettämisestä on esitettävä selvästi, täsmällisesti ja yksiselitteisesti, mikä ennakkoratkaisua
                     pyytäneen tuomioistuimen on tarkastettava.